195 



Det største af mig fuiidne Exemplar var omtrent 10'"'" langt, men, Arten kan 

 blive 12— IS»"'. 



Legemet er temmelig forlænget og sammentrykt, uden at der tindes nogen 

 Kjøl langs Legemets Ryg. Sidepladerne ere høie; den fjerde er dybt indskaaret for 

 den femte, der er bredere end høi. Det tredie Haleleds nedre bagre Vinkel danner en 

 meget stor, spids, opad- og bagudrettet Hage. Hovedet er temmelig forlænget, men 

 danner intet Horn mellem de øvi-e Følere. Dets Sidevinkler ere udtrukne, men i Spid- 

 sen ere de afrundede. 



De øvre Følere ere forlængede. Skaftet er tyndt: det første Led er forlænget, 

 det andet og tredie ere korte. Svøbens første Led er forlænget, saa langt som de 3 — 4 

 følgende Led tilsammen. Bisvøben er lang, smal og dannes af (i Led, hvoraf det første 

 er meget længere end de tvende følgende tilsammen. 



De nedre Føleres tredie Led er omtrent saa langt som bredt, det fjerde er 

 længere og tykkere end det femte. Svøben er meget længere end Skaftet og bestaar 

 af 9—14 Led, hos Hannen af 38 Led. 



Overlæben er særdeles stor, kraftig, gaar fortil ud i en skarp Spids og bærer 

 tvende Bilapper paa sin nedre Del. 



Kindbakkerne ere meget store; Spidsen er ikke meget bred, men dog ud- 

 videt. Tyggeknuden er liden, smal. Palpen er smal, forlænget, dens andet Led er sær- 

 deles langt, og det<tredie er kort med Børster langs den øvre Rand. 



Det første Kjæbepar har i Spidsen grove, saugtakkede Tænder. Palpen er 

 rundtakket paa Enden, og dens indre Plade er liden. 



Kjæbeføddernes ydre Plade er stor, oval, med Knuder paa Randen og med 

 tvende korte Tænder i Spidsen; den indre Plade er forlænget, tilspidset paa Enden. 

 Palpen er meget kort, hvilket væseutlig skyldes^ det korte andet Led. 



Det første Fodpar er forlænget, smalt, dets fjerde Led er noget længere end 

 det femte. 



Det andet Fodpars andet og fjerde Led ere næsten lige lange, og Haanden 

 er forlænget, smal. 



Det tredie og fjerde Fodpar ere forlængede, men af den sædvanlige Form. 



De følgende tre Fodpar tiltage i Længde; det femte Pars føi-ste Led er 

 meget udvidet, tykt, næsten saa bredt som høit og af en rhomboidalsk Form med af- 

 rundede Hjørner; det fjerde Led er noget længere end det tredie, og det femte er endnu 

 længere end dette. 



Det sjette og syvende Fodpars første Led, men især det fjerde og femte, 

 blive længere end paa det femte Fodpar. 



Alle Springfødder naa næsten lige langt bagud. Det sidste Pars Grene ere 



forlængede, lancetformede ; den ydre er noget længere end den indre, som er forsynet 



med nogle Børster paa den indre Rand. 



Halevedhænget er forlænget og kløvet i de yderste Totrediedele. 



24 



